**ELŐTERJESZTÉS**

****

BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2021. november 11-i nyilvános rendkívüli ülésére**

**TÁRGY:**

**Allfordent Kft-vel megkötött, fogászati ügyeleti ellátásra vonatkozó szerződés módosítása**

**ELŐADÓ:**

Horváth László

polgármester

Tisztelt Képviselő-testület!

2020. március 3. napján kötött önkormányzatunk fogászati ügyeleti ellátásra vonatkozó szerződést az Allfordent (Keszthely, Kossuth u. 7-9.) Kft.-vel.

A megállapodás értelmében a Kft. vállalta, hogy munkaszüneti napokon, heti pihenőnapokon és ünnepnapokon 9 és 17 óra között fogorvosi ügyeleti ellátásban részesíti a balatonberényi állandó lakosú felnőtteket és gyermekeket.

Az ellátás biztosításának díja 2020. március 1. napjától 6 Ft/hó/állandó lakos volt.

A Kft. önkormányzatunkhoz 2021. november 8. napján érkezett kérelmében kérte, hogy az ellátás díja 2022. január 1. napjától 10 Ft/hó/állandó lakos összegben kerüljön meghatározásra, hivatkozva a NEAK alacsony finanszírozására, valamint az utóbbi időszak jelentős áremelkedéseire. Az írásos kérelemben elírás okán 2021. január 1. napja szerepel, szóbeli egyeztetést követően a Kft. ügyvezetője közölte, hogy a változtatást jövő év január 1. napjától kérik.

Javasolom, hogy a T. Képviselő-testület az ellátási díj 2022. január 1. napjától történő emeléséhez járuljon hozzá.

**Határozati javaslat:**

Balatonberény Község Önkormányzat Képviselő-testülete az Allfordent Kft. kérelmét megismerte, megtárgyalta és elfogadja a 10 Ft/fő/hó összegű díjazást 2022. január 1-től, mely összegről a szolgáltató havonta, minden hónap 10 napjáig számlát állít ki. A szolgáltatás díját az Önkormányzat az adott évben elfogadott költségvetés előirányzatainak terhére teljesíti.

Határidő: értesítésre 5 nap

Felelős: Horváth László polgármester

Balatonberény, 2021. november 9.

Horváth László

polgármester